wickkiey/tamil-wikipedia-chunked huggingface dataset:
# அமிலநீக்கி

## நன்றாக அறியப்பட்ட சில அமிலநீக்கி வகைகள்

கார அயனிகளைக் கொண்ட வேதி உப்புகளே எதிரயனியாகின்ற அமிலநீக்கிகளாகும். பொதுவாக பைகார்பனேட்டுகள் கார அயனிகளாக பயன்படுத்தப்படும் ஆனால் ஐதராக்சைடுகளும் பயன்படுத்தப்படுகின்றன.  
| பொருள் | கார அயனி | அலுமினியம் | கால்சியம் | மக்னீசியம் | பொட்டாசியம் | சோடியம் |
| --- | --- | --- | --- | --- | --- | --- |
| அல்கா-செல்ட்சர் | பைகார்பனேட்டு | X | X |  |  |  |
| ஆண்ட்ரூசு அமிலநீக்கி | பைகார்பனேட்டு | X |  |  |  |  |
| பிரையோச்சி | பைகார்பனேட்டு | X |  |  |  |  |
| ஈகுவேட்டு | பைகார்பனேட்டு | X | X | X |  |  |
| மாலோக்சு (நீர்மம்) | பைகார்பனேட்டு | X | X |  |  |  |
| மாலோக்சு (மாத்திரை) | பைகார்பனேட்டு | X |  |  |  |  |
| மக்னீசியாவின் பால் | ஐதராக்சைடு | X |  |  |  |  |
| பெப்டோ-பிசுமோல் | தெரியவில்லை |  |  |  |  |  |
| குழந்தை பெப்டோ பிசுமோல் | பைகார்பனேட்டு | X |  |  |  |  |
| ரென்னி (மாத்திரைகள்) | பைகார்பனேட்டு | X | X |  |  |  |
| ரோலெய்டுசு | பைகார்பனேட்டு | X | X |  |  |  |
| தம்சு | கார்பனேட்டு | X |  |  |  |  |
| மைலாண்டா | ஐதராக்சைடு | X | X |  |  |  |
| ஈனோ | பைகார்பனேட்டு | X |  |  |  |  |
| காவிசுகான் | பைகார்பனேட்டு | X | X |  |  |  |
| கெலுசில் | ஐதராக்சைடு | X | X |  |  |  |
| விரைவு-ஈசு | கார்பனேட்டு | X | X | } |  |  |
# மேல் மாகாண சபையின் கொடி

**மேல் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மேல் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
# மேல் மாகாண சபையின் கொடி

## அமைப்பு

மேல் மாகாணக் கொடி ஒன்றினுள் ஒன்றாக அடுக்கப்பட்ட மூன்று செவ்வக வடிவங்களைக் கொண்டது. வெளிச் செவ்வகம் பச்சை நிறத்தினான கரைபோல் அமைந்துள்ளது. அதற்குள் அடுத்ததாக அமைந்திருப்பது வெள்ளைப் பின்னணியில் பச்சை, மஞ்சள், சிவப்பு ஆகிய நிறங்களாலான அலங்கார வடிவங்களைக் கொண்ட ஒரு பட்டையாகும். நடுவில் அமைந்திருப்பது கடும் சிவப்பு நிறம்கொண்ட செவ்வகம் ஆகும். இதன் நான்கு மூலைகளிலும் வெண்ணிற அரசிலைச் சின்னங்கள் உள்ளன. மேற்படி செவ்வகத்தின் நடுவில் கிடையாக வரிசையாக அமைந்த மூன்று வெள்ளை நிறத்தில் கோட்டுருவங்களாக வரையப்பட்ட வட்டங்கள் காணப்படுகின்றன. இவற்றின் நடுவில் கடுஞ் சிவப்புப் பின்னணியில், பொன்னிறத்திலான சின்னங்கள் வரையப்பட்டுள்ளன. இடப்பக்க வட்டம் மூன்று தலை நாகத்தையும், நடு வட்டம் வாளேந்திய சிங்கத்தையும், வலப்பக்க வட்டம் அன்னப்பறவையையும் கொண்டுள்ளன.
# தென் மாகாண சபையின் கொடி

**தென் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான தென் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
# தென் மாகாண சபையின் கொடி

## வரலாறு

1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் தென் மாகாண சபை உருவாக்கப்பட்ட போது அதற்கான கொடியொன்றின் வடிவமைப்பில் ஆலோசனை வழங்கும் பொருட்டு வல்லுனர் குழுவொன்று அமைக்கப்பட்டது. மாகாணத்தின் வரலாறு, பண்பாடு, சமூகப் பின்னணி போன்ற விடயங்களைக் கருத்தில் கொண்டு கொடிக்கான ஆலோசனைகள் வழங்கப்பட்டன.
# தென் மாகாண சபையின் கொடி

## அமைப்பு

தென் மாகாணக் கொடி அரக்கு சிவப்பு நிறப் பின்னணியும், மஞ்சள் நிறக் கரையும் கொண்டது. இரத்தச் சிவப்பு நிறச் செவ்வகத்தின் நான்கு மூலைகளிலும் அரசிலைகள் காணப்படுகின்றன. நடுவில் கையில் சிறிய வாளோடு ஓடும் மஞ்சள் நிறத்தாலான சிங்கம் உள்ளது. சிங்கத்தின் இரு புறமும் மேற்புற மூலைகளை அண்டி சூரிய சந்திரர்களின் குறியீடுகள் காணப்படுகின்றன. இக்கொடி பல்வேறு கொடிகள் கலந்த ஒரு வடிவமைப்பு.  
சிறிய வாளொன்றை முன் காலொன்றில் பிடித்தபடி ஓடும் சிங்கம் பொறித்த கொடி உருகுணைப் பிரதேசத்தின் கொடியாகக் கருதப்படுகிறது. மேலும், துட்டகைமுணு, அனுராதபுரத்தை ஆண்ட தமிழ் மன்னன் எல்லாளன் மீது படையெடுத்துச் சென்றபோது, கொண்டுசென்ற கொடியும் இரத்தச் சிவப்புப் பின்னணியில் ஓடும் மஞ்சள் சிங்கம் பொறிக்கப்பட்டது ஆகும். அத்துடன், தெவிநுவர தேவாலயத்தின் கொடியிலும், அம்பாந்தோட்டை மாவட்டக் கொடியிலும் சூரியனும், சந்திரனும் உள்ளன.
# பாயும் புலி (2015 திரைப்படம்)

**பாயும் புலி** (*Paayum Puli*) என்பது 2015இல் வெளிவந்த ஒரு தமிழ்த் திரைப்படம் ஆகும். சுசீந்திரன் இத்திரைப்படத்தை எழுதி, இயக்கியுள்ளார். இத்திரைப்படத்தில் விசால், காசல் அகர்வால் ஆகியோர் முதன்மைக் கதைமாந்தர்களாக நடித்துள்ளனர். திரைப்படத்திற்கான இசையைத் தி. இமான் வழங்கியுள்ளார். 2015 செட்டம்பர் 4ஆம் நாள் பாயும் புலி வெளிவந்தது. அதே நாளிலேயே, **செயசூர்யா** (*Jayasurya*) என்ற பெயரில் இத்திரைப்படம் தெலுங்கிலும் மொழியாக்கம் செய்யப்பட்டு வெளியிடப்பட்டது.
# பாயும் புலி (2015 திரைப்படம்)

## நடிகர்கள்

| நடிகர் | கதைமாந்தர் |
| --- | --- |
| விசால் | செயசீலன் |
| காசல் அகர்வால் | சௌமியா |
| சமுத்திரக்கனி | செல்வம் |
| சூரி | முருகேசன் |
| அரிசு உத்தமன் | ஆல்பட்டு |
| ஆர். கே. |  |
| ஐசுவர்யா தத்தா | திவ்யா |
| செயப்பிரகாசு |  |
| முரளி சருமா | இலால் |
| ஆனந்து இராசு | மணிகண்டன் |
| நிக்கிதா துக்கிரல் | சிறப்புத் தோற்றம் |
# பாயும் புலி (2015 திரைப்படம்)

## பாடல்கள்

தி. இமான் இத்திரைப்படத்திற்கு இசையமைத்துள்ளார்.  
தனது கீச்சில் "வெறும் புலி இல்லடா பாயும் புலி ஆடியோ இரிலீசு டா. இது 'நட்சு' எடுக்காத புலி டா" என்று ஆர்யா குறிப்பிட்டது விசயின் சுவடர்களிடம் சலசலப்பை உருவாக்கியது.
# இலங்கை அழகி

**இலங்கை அழகி** (*Sri Lankan Birdwing*, *Troides darsius*) என்பது "அழகி" இனத்தைச் சேர்ந்த இலங்கையில் காணப்படும் பட்டாம்பூச்சியாகும்.  
இலங்கைத் தீவில் இதுவே பெரிய பட்டாம்பூச்சியாகவும் தீவு முழுவதிலும் பரந்து காணப்படுகிறது. இதனை இலங்கையில் மட்டுமே காணலாம். இது பயிர்களை சேதப்படுத்துவதோ அல்லது நோய்க்காவியாகவோ காணப்படுவதில்லை. இப்பண்புகளை இது கொண்டுள்ளதால் இதனை "இலங்கையின் தேசிய பட்டாம்பூச்சி" என சூற்றடல் அமைச்சினால் அறிவிக்கப்பட்டது.
# சுற்று (வடிவவியல்)

**சுற்று** (*turn*) என்பது கோணத்தின் அளவைக் குறிக்கப் பயன்படும் ஒரு அலகு. ஒரு சுற்றின் அளவு 2[[பை (கணித மாறிலி)|]] ரேடியன்கள், 360° அல்லது 400 கிரேடியன். இது *சுழற்சி*, *முழுச்சுற்று*, *முழுவட்டம்* என்ற சொற்களாலும் குறிக்கப்படுகிறது. அரைச்சுற்று, காற்சுற்று, செண்டிச்சுற்று, மில்லிச்சுற்று, இரும கோணம், புள்ளி என, பல்வேறு சிறு அலகுகளாக ஒரு சுற்றானது பிரிக்கப்பட்டுள்ளது.
# சுற்று (வடிவவியல்)

## உட்பிரிவுகள்

;செண்டிச்சுற்று
ஒரு சுற்றுக் கோண அளவை 100 சமபாகங்களாகப் பிரித்தால், அந்நூறு சமபிரிவுகளில் ஒன்றின் அளவு ஒரு செண்டிச்சுற்று (centiturn) எனப்படும்.  
அதாவது,  
1 செண்டிச்சுற்று = 1/100 சுற்று
::(அல்லது)
100 செண்டிச்சுற்றுகள் = 1 சுற்று.  
செண்டிச்சுற்றுகளாப் பிரிக்கப்பட்ட பாகைமானியானது சதவீதப் பாகைமானியென அழைக்கப்படும். 1922 ஆம் ஆண்டிலிருந்து இவ்வகையான பாகைமானிகள் பயன்பாட்டில் இருந்து வந்தாலும், பின்வரும் காலத்தில்தான் பிரட் ஹோயிலால் (Fred Hoyle) செண்டிச்சுற்றுகள், மில்லிச்சுற்றுகள் என்ற பெயர்கள் அறிமுகப்படுத்தப்பட்டன.  
;மில்லிச்சுற்று  
ஒரு சுற்றுக் கோண அளவை 1000 சமபாகங்களாகப் பிரித்தால், அந்த ஆயிரம் சமபிரிவுகளில் ஒன்றின் அளவு ஒரு மில்லிச்சுற்று (milliturn) எனப்படும்.  
அதாவது,  
1 மில்லிச்சுற்று = 1/1000 சுற்று
::(அல்லது)
1000 மில்லிச்சுற்றுகள் = 1 சுற்று.  
ஒரு மில்லிச்சுற்றானது பாகைகளில் 0.36° அல்லது 21'36" அளவுக்குச் சமம்.  
;அரைச்சுற்று  
180° (<math>\pi</math> ரேடியன்)அளவு சுழற்சி அரைச்சுற்று ஆகும்.,  
இரு பரிமாணத்தில் ஒரு புள்ளியைப் பொறுத்த எதிரொளிப்பும் அரைச்சுற்றும் சமமான விளவுகளைக் கொண்டிருக்கும்.  
;காற்சுற்று  
90° (<math>\frac{\pi}{2}</math> ரேடியன்) அளவு சுழற்சி காற்சுற்று ஆகும்.  
;பிற
:கடற்பயணத்தில் பயன்படுத்தப்படும் திசைகாட்டும் கருவியில் ஒரு சுற்றானது 32 சமபிரிவுகளாகப் பிரிக்கப்பட்டிருக்கும்.
:இரும ரேடியன் என்பது 1/256 சுற்று ஆகும்.
# சுற்று (வடிவவியல்)

## கணித மாறிலிகள்

சுற்றளவு 2.]]  
ஒரு சுற்றின் அளவானது (≈6.283185307179586) ரேடியன்களுக்குச் சமம்.  
**கோண அலகுமாற்ற அட்டவணை**  
| சுற்றுகள் | ரேடியன்கள் | பாகைகள் | கிரேடியன்கள் |  |
| --- | --- | --- | --- | --- |
| 0 | 0 | 0° | 0<sup>g</sup> |  |
| 15° | <sup>g</sup> |  |  |  |
| 30° | <sup>g</sup> |  |  |  |
| 36° | 40<sup>g</sup> |  |  |  |
| 45° | 50<sup>g</sup> |  |  |  |
| 1 | ca. 57.3° | ca. 63.7<sup>g</sup> |  |  |
| 60° | <sup>g</sup> |  |  |  |
| 72° | 80<sup>g</sup> |  |  |  |
| 90° | 100<sup>g</sup> |  |  |  |
| 120° | <sup>g</sup> |  |  |  |
| 144° | 160<sup>g</sup> |  |  |  |
| 180° | 200<sup>g</sup> |  |  |  |
| 270° | 300<sup>g</sup> |  |  |  |
| 1 | 2 | 360° | 400<sup>g</sup> | } |
# சுற்று (வடிவவியல்)

## <math>\tau -</math>முன்மொழிவு

<math>\pi</math> க்குப் பதில் ஒரு சுற்றுக்குச் சமமான <math>2\pi</math> ரேடியனை அடிப்படை வட்ட மாறிலியாகக் கொள்ளலாம் என்ற கருத்தை 2001 ஆம் ஆண்டு கணிதவியலாளர் இராபர்ட் பலாலிசு (Robert Palais) முன்வைத்தார். மேலும் <math>\pi\!\;\!\!\!\pi = 2 \pi</math> குறியீட்டையும் (<math>\pi</math> இன் வடிவில் மூன்று கால்கள் கொண்ட வடிவம்) அதற்கானதாகப் பரிந்துரைத்தார்.  
2010 இல் கணிதவியலாளர் மைக்கேல் கார்ட்டில் (Michael Hartl), கிரேக்க எழுத்தான <math>\tau</math> ஐப் பயன்படுத்தலாம் என்ற கருத்தை முன்வைத்தார். இதற்காக அவர் அளித்த காரணங்கள் இரண்டு:  
முதலாவதாக, ஒரு சுற்றுக்குச் சமமான <math>2\pi</math> ரேடியனை <math>\tau</math> எனக் கொள்ளும்போது ஒரு சுற்றின் பின்னங்களை எளிதாகக் குறிக்க முடியும்.  
ஒரு சுற்றின் <math>\tfrac{2}{5}</math> பங்கை, அதாவது <math>\tfrac{4}{5} \pi</math> ஐ <math>\tfrac{2}{5}\tau</math> எனக் குறிக்கலாம்.  
இரண்டாவதாக <math>\tau</math> இன் தோற்றம் இன் தோற்றத்தை ஒத்துள்ளது. கார்ட்டிலின் முன்மொழிவில் <math>\pi</math> க்குப் பதிலாக <math>\tau</math> பயன்படுத்துவதால் எளிமையடையும் வாய்ப்பாடுகளையும் எடுத்துக்காட்டுகளாகத் தந்துள்ளார்.
# சுற்று (வடிவவியல்)

## பயன்பாடு

- மின்காந்தச் சுருளி, சுழலும் பொருட்கள் போன்ற பெரியகோணங்களைக் கொண்டவற்றில் சுற்றானது கோணத்தின் அலகாக பயனுள்ளதாக அமைகிறது.
- சுழலும் இயந்திரங்களின் கோண வேகம் ஒரு நிமிடத்தில் நிகழும் சுழற்சியின் எண்ணிக்கையில் அளக்கப்படுகிறது (RPM).
- ஒரு பல்கோணியின் வெளிக்கோணங்களின் கூடுதல் ஒரு முழுச்சுற்றாகும்.
- வட்ட விளக்கப்படங்களில் ஒரு தரவின் பகுதிகளைக் காட்டுவதற்கு சுற்றுகளின் பின்னங்கள் பயன்படுத்தப்படுகிறது. இவ்விளக்கப் படத்தில் தரவின் ஒவ்வொரு சதவீதமும் ஒரு செண்டிச்சுற்றுக் கோணத்திற்குச் சமமாகக் கொள்ளப்படுகிறது.
# இலங்கை வரியன்

**இலங்கை வரியன்** (*Ceylon tiger*, *Parantica taprobana*) என்பது வரியன்கள் குடும்பத்தைச் சேர்ந்த பட்டாம்பூச்சியாகும். இது இலங்கையின் அகணிய உயிரி உயிரியாகும்.  
இதனை இலங்கை மத்திய மாகாணத்தின் பட்டாம்பூச்சி என சூற்றடல், புத்தாக்க சக்தி அமைச்சினால் அறிவிக்கப்பட்டுள்ளது.
# இலங்கை வரியன்

## வெளியிணைப்புகள்

- Sri Lanka Wild Life Information Database
# கண்ணாடிச் சிறகி

**கண்ணாடிச் சிறகி** (*Glasswinged butterfly*, *Greta oto*) என்பது வரியன்கள் குடும்பத்தைச் சேர்ந்த
பட்டாம்பூச்சியாகும். வளர்ந்த பூச்சிகள் சுவாரசியமான நடத்தைகளை வெளிப்படுத்துகின்றன. இவற்றில் நீண்ட தூர வலசை போதல், ஆண் பூச்சிகள் இனப்பெருக்க காலத்தில் தத்தமது திறனைக் காட்டப் போட்டியிடல் ஆகியன அடங்கும். இப்பட்டாம்பூச்சிகள் மெக்சிகோ, பனாமா, கொலம்பியா போன்ற நாடுகளில் பரவலாகக் காணப்படுகின்றன.
# கண்ணாடிச் சிறகி

## தோற்றம்

இவ்வகைப்பட்டாம்பூச்சிகள் ஒளி ஊடுருவக்கூடிய சிறகுகளைக் கொண்டவை. இப்பூச்சிகளின் சிறகுகள் 5.6 செ.மீ தொடக்கம் 6.1 செ.மீ வரை வளரும் தன்மையுடையவை.
# கோயம்புத்தூர் மாவட்டத்திலுள்ள கல்வி நிலையங்கள்

## பல்கலைக்கழகங்கள்

- அண்ணா பல்கலைக்கழகம் கோயம்புத்தூர்
- அமிர்தா விஸ்வ வித்யாபீடம்
- அவிநாசிலிங்கம் பல்கலைக்கழகம்
- கற்பகம் உயர்கல்விக் குழுமம்
- காருண்யா பல்கலைக்கழகம்
- தமிழ்நாடு வேளாண்மைப் பல்கலைக்கழகம்
- பாரதியார் பல்கலைக்கழகம்
- ராமகிருஷ்ணா மிசன் விவேகானந்தா பல்கலைக்கழகம்
# கோயம்புத்தூர் மாவட்டத்திலுள்ள கல்வி நிலையங்கள்

## ஆராய்ச்சி நிறுவனங்கள்

- நடுவண் கரும்பு ஆராய்ச்சி நிறுவனம்
- நடுவண் பருத்தி ஆராய்ச்சி நிறுவனம்
# கோயம்புத்தூர் மாவட்டத்திலுள்ள கல்வி நிலையங்கள்

## கல்லூரிகள்

### செவிலியர் கல்லூரிகள்

• அன்னை மீனாட்சி செவிலியர் கல்லூரி , கோயம்புத்தூர்
• எலன் செவிலியர் கல்லூரி ,கோயம்புத்தூர்
•கே.ஜி செவிலியர் கல்லூரி,கோயம்புத்தூர்
• கே.எம்.சி.எச். செவிலியர் கல்லூரி ,கோயம்புத்தூர்
• கற்பகம் செவிலியர் கல்லூரி ,கோயம்புத்தூர்
- பி.எஸ்.ஜி செவிலியர் கல்லூரி,கோயம்புத்தூர்
- ஸ்ரீ அபிராமி செவிலியர் கல்லூரி ,கோயம்புத்தூர்
• ஸ்ரீ ராம கிருஷ்ணா செவிலியர் கல்லூரி ,கோயம்புத்தூர்
• பி.பி.ஜி. செவிலியர் கல்லூரி ,கோயம்புத்தூர்
• ஆர்.வி.எஸ்.செவிலியர் கல்லூரி ,கோயம்புத்தூர்  
• டெக்ஸ்சிட்டி செவிலியர் கல்லூரி ,கோயம்புத்தூர்
# கோயம்புத்தூர் மாவட்டத்திலுள்ள கல்வி நிலையங்கள்

## கல்லூரிகள்

### சட்டக் கல்லூரிகள்

- அரசினர் சட்டக் கல்லூரி, கோயம்புத்தூர்
# கோயம்புத்தூர் மாவட்டத்திலுள்ள கல்வி நிலையங்கள்

## கல்லூரிகள்

### கலைக் கல்லூரிகள்

- அங்கப்பா கலை அறிவியல் கல்லூரி
- அரசு கலைக்கல்லூரி, கோவை
- இந்துஸ்தான் கலை அறிவியல் கல்லூரி,
- எஸ்என்ஆர் மற்றும் மகன்கள் கல்லூரி, கோயம்புத்தூர்
- கேஜி கலை அறிவியல் கல்லூரி
- கொங்குநாடு கலை அறிவியல் கல்லூரி, கோயம்புத்தூர்
- சங்கரா அறிவியல் மற்றும் வணிகவியல் கல்லூரி
- சிபிஎம் கலை அறிவியல் கல்லூரி, கோயம்புத்தூர்
- ஸ்ரீ குமரன் கலை மற்றும் அறிவியல் கல்லூரி
- சிறீ சரஸ்வதி தியாகராஜா கலை மற்றும் அறிவியல் கல்லூரி
- சிறீ நாராயண குரு கல்லூரி, கோயம்புத்தூர்
- சிறீ நேரு மகா வித்யாலயா கலை அறிவியல் கல்லூரி, கோயம்புத்தூர் (SNMV College)
- சிறீ ராமகிருஷ்ணா மிசன் வித்யாலயா கலை அறிவியல் கல்லூரி, கோயம்புத்தூர்
- சிறீ ராமலிங்க சௌடாம்பிகை கலை அறிவியல் கல்லூரி
- சிறீ ராமு கலை மற்றும் அறிவியல் கல்லூரி
- டாக்டர். என்ஜிபி கலை அறிவியல் கல்லூரி, கோயம்புத்தூர்
- டாக்டர். எஸ்என்எஸ் ராஜலட்சுமி கலை அறிவியல் கல்லூரி
- டாக்டர்.ஜி.ஆர். தமோதரன் கலை மற்றும் அறிவியல் கல்லூரி,கோயம்புத்தூர்
- தவத்திரு சாந்தலிங்க அடிகளார் கலை அறிவியல் தமிழ்க் கல்லூரி, பேரூர்
- நவரசம் மகளிர் கலை அறிவியல் கல்லூரி
- பூ.சா.கோ கலை அறிவியல் கல்லூரி (பிஎஸ்ஜி)
- ரத்தினம் கலை அறிவியல் கல்லூரி
# கோயம்புத்தூர் மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- அம்ரிதா பொறியியல் கல்லூரி
- அர்ஜுன் தொழில்நுட்பக் கல்லூரி
- அரசினர் தொழில்நுட்பக் கல்லூரி, கோயம்புத்தூர்
- ஆதித்யா தொழில்நுட்ப நிறுவனம்
- இந்துஸ்தான் தொழில்நுட்ப கல்வி நிறுவனம், கோயம்புத்தூர்
- இந்துஸ்தான் பொறியியல் மற்றும் தொழில்நுட்பக் கல்லூரி, கோயம்புத்தூர்
- இன்ஃபோ பொறியியல் நிறுவனம்
- எஸ். என். எஸ். தொழில்நுட்பக் கல்லூரி, கோயம்புத்தூர்
- எஸ். என். எஸ். பொறியியல் கல்லூரி, கோயம்புத்தூர்
- கற்பகம் தொழில்நுட்ப நிறுவனம்
- கலைவாணி தொழில்நுட்பக் கல்லூரி
- குமரகுரு பொறியியல் கல்லூரி
- கேடிவிஆர் பொறியியல் மற்றும் தொழில்நுட்ப அறிவுப் பூங்கா
- கேஜிஐஎஸ்எல் தகவல் மேலாண்மை நிறுவனம்
- கேஜிஐஎஸ்எல் தொழில்நுட்ப நிறுவனம்
- கோவை தொழில்நுட்பக் கல்லூரி (CIT)
- கோவை பொறியியல் மற்றும் தொழில்நுட்ப நிறுவனம் (CIET)
- சத்யா பொறியியல் கல்லூரி, கோயம்புத்தூர்
- சி. எம். எஸ் பொறியியல் மற்றும் தொழில்நுட்பக் கல்லூரி (CMS)
- ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி
- ஸ்ரீ சக்தி பொறியியல் கல்லூரி, கோயம்புத்தூர்
- ஸ்ரீ சக்தி பொறியியல் மற்றும் தொழில்நுட்ப நிறுவனம்
- ஸ்ரீ ராமகிருஷ்ணா தொழில்நுட்ப நிறுவனம்
- ஸ்ரீ ராமகிருஷ்ணா பொறியியல் கல்லூரி
- தானிஷ் தொழில்நுட்ப நிறுவனம்
- நேரு பொறியியல் மற்றும் தொழில்நுட்ப நிறுவனம், கோயம்புத்தூர்
- பிபிஜி தொழில்நுட்ப நிறுவனம், கோயம்புத்தூர்
- டாக்டர் என். ஜி. பி தொழில்நுட்ப நிறுவனம்
- பிஎஸ்ஜி தொழில்நுட்பக் கல்லூரி
- யுனைடெட் தொழில்நுட்ப நிறுவனம்
- ரத்தினம் தொழில்நுட்ப வளாகம், ஈச்சனாரி
# கோயம்புத்தூர் மாவட்டத்திலுள்ள கல்வி நிலையங்கள்

## கல்லூரிகள்

### மகளிர் கல்லூரிகள்

- சிறீ ராமகிருஷ்ணா மகளிர் கலை அறிவியல் கல்லூரி
- நிர்மலா மகளிர் கல்லூரி, கோயம்புத்தூர்
# கோயம்புத்தூர் மாவட்டத்திலுள்ள கல்வி நிலையங்கள்

## பள்ளிகள்

### அரசு உதவிபெறும் பள்ளிகள்

- ஆர். கே. ஶ்ரீரங்கம்மாள் கல்வி நிலையம், கோவை -641018
- கோபால் நாயுடு மேல்நிலைப்பள்ளி
- மணி மேல்நிலைப்பள்ளி, பாப்பநாயக்கன் பாளையம்
- தென்னிந்திய திருச்சபை ஆண்கள் மேல்நிலைப்பள்ளி (சிஎஸ்ஐ)
- பிஎஸ்ஜி சர்வஜன மேல்நிலைப்பள்ளி
- ஸ்டேன்ஸ் ஆங்கிலோ இந்தியன் மேல்நிலைப்பள்ளி  
- எஸ் பி கே வி மேல்நிலைப்பள்ளி, ஆர். எஸ். புரம் (கிக்கானி)
- தேவாங்க மேல்நிலைப்பள்ளி, கோயம்புத்தூர் - 2
- செயின்ட் மைக்கேல் மேல்நிலைப்பள்ளி, கோயம்புத்தூர் - 1
- செயின்ட் மேரிஸ் மகளிர் மேல்நிலைப் பள்ளி
# கோயம்புத்தூர் மாவட்டத்திலுள்ள கல்வி நிலையங்கள்

## பள்ளிகள்

### தனியார் பள்ளிகள்

- வெங்கடலட்சுமி மேல்நிலைப் பள்ளி
- வித்யாவிகாஸ் மெட்ரிக் மேல்நிலைப்பள்ளி, காரமடை
- ராசகொண்டாளர் மேல்நிலைப் பள்ளி, பாப்பநாயக்கன் பாளையம்
- நிர்மலா மாதா கான்வென்ட் மேல்நிலைப் பள்ளி
- அவிலா கான்வென்ட் மேல்நிலைப் பள்ளி
- விமல் ஜோதி கான்வென்ட் மெட்ரிக் மேல்நிலைப்பள்ளி
- அல்வேர்னியா மேல்நிலைப் பள்ளி, ராமநாதபுரம்
- கார்மல் கார்டன் மெட்ரிக் பள்ளி
- ஜிடி மேல்நிலைப் பள்ளி
- ஜிஆர்ஜி மேல்நிலைப் பள்ளி
- இஸ்லாமியா மெட்ரிக் பள்ளி
- லிசியு மேல்நிலைப் பள்ளி
- எஸ்பிஓஏ மெட்ரிகுலேசன் மேல்நிலைப் பள்ளி, சொக்கம் புதூர்
- எஸ்இஎஸ் மேல்நிலைப் பள்ளி, கணபதி
- சிறீ சௌடேஷ்வரி வித்யாலயா மெட்ரிக் மேல்நிலைப் பள்ளி, செல்வபுரம்
- தேசிய மாதிரி மேல்நிலைப் பள்ளி
- செயின்ட். ஜோசப் மேல்நிலைப் பள்ளி
- சீயோன் நர்சரி மற்றும் பிரைமரி பள்ளி
- புனித பிரான்சிஸ் ஆங்கிலோ இந்தியன் பெண்கள் உயர்நிலைப்பள்ளி
- செயின்ட். பவுலின் மெட்ரிக் மேல்நிலைப்பள்ளி
- ஸ்ரீ நாராயண மெட்ரிக் மேல்நிலைப்பள்ளி, பூலுவபட்டி
- வித்யாநிகேதன் மேல்நிலைப் பள்ளி
- ஸ்ரீ ராமகிருஷ்ணா மெட்ரிக்குலேசன் மேல்நிலைப்பள்ளி
- ஸ்ரீ நேரு வித்யாலயா மெட்ரிக் மேல்நிலைப்பள்ளி
- ஜி. ஆர். தாமோதரன் பள்ளிகள்
- வாசவி வித்யாலயா மெட்ரிக் மேல்நிலைப்பள்ளி
- பாரதிய வித்யா பவன் மெட்ரிக் பள்ளி
- கே பி எம் மெட்ரிக்குலேசன் மேல்நிலைப்பள்ளி
# கி. சிவநேசன்

**கிட்டிணன் சிவனேசன்** (சனவரி 21, 1957 - மார்ச் 6, 2008) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் 2008 மார்ச் 6 இல் இலங்கைத் தரைப்படையின் ஆழ ஊடுருவித்தாக்கும் படையணியினால் மேற்கொள்ளப்பட்ட கண்ணிவெடித் தாக்குதல் ஒன்றில் கொல்லப்பட்டார்.
# கி. சிவநேசன்

## ஆரம்ப வாழ்க்கை

1957 ஆம் ஆண்டில் பிறந்த சிவனேசன் யாழ்ப்பாண மாவட்டம், கரவெட்டியைச் சேர்ந்தவர். நெல்லியடி மத்திய மகா வித்தியாலயத்தில் கல்வி கற்றர். யாழ் குடாநாட்டில் பனை, மற்றும் தென்னை அபிவிருத்திச் சபைகள் பலவற்றைத் தோற்றுவித்தார். ஏ9 நெடுஞ்சாலை மூடப்பட்ட போது மல்லாவிகு இடம்பெயர்ந்தார். 1996 முதல் 2004 ஆம் ஆண்டு வரை வட பிராந்திய தென்னை அபிவிருத்துக் கூட்டுறவுச் சபையின் பொது முகாமையாளராகப் பணியாற்றினார்.
# கி. சிவநேசன்

## அரசியலில்

2004 நாடாளுமன்றத் தேர்தலில் சிவனேசன் தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 43,730 விருப்பு வாக்குகள் பெற்று நாடாளுமன்றம் சென்றார்.
# கி. சிவநேசன்

## படுகொலை

2008 மார்ச் 6 அன்று, சிவனேசன் கொழும்பில் நாடாளுமன்றத்தில் இருந்து ஏ9 நெடுஞ்சாலை வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள விடுதலைப் புலிகளின் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கி.மீ. தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார்.  
இத்தாக்குதலை இலங்கைப் படைத்துறை மேற்கொண்டதாக மீது தமிழ்த் தேசியக் கூட்டமைப்பு குற்றஞ்சாட்டியது. படையினரின் ஆழ ஊடுருவித்தாக்கும் படையணியினரே காரணம் என அவர்கள் கூறினர். சிவனேசன் இலங்கை இராணுவத்தினரால் தான் அச்சுறுத்தப்படுவதாக முன்னர் தெரிவித்திருந்தார். இவரது வாகனம் 2007 ஆம் ஆண்டிலும் கிளைமோர் தாக்குதலுக்கு உள்ளானது. இக்குற்றச்சாட்டுகளை இராணுவம் மறுத்தது.  
2008 மார்ச் 7 இல் விடுதலைப் புலிகள் சிவனேசனுக்கு மாமனிதர் விருது வழங்கிக் கௌரவித்தது.
# ந. சிறீகாந்தா

**கந்தர் நல்லதம்பி சிறீகாந்தா** இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் குற்றவியல் சட்டத்தரணியும் ஆவார்.
# ந. சிறீகாந்தா

## அரசியலில்

2004 நாடாளுமன்றத் தேர்தலில் சிறீகாந்தா யாழ்ப்பாண மாவட்டத்தில் டெலோ இயக்கத்தின் சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டு 33,210 விருப்பு வாக்குகளைப் பெற்றார். ஆனாலும், நாடாளுமன்றத்திற்குத் தெரிவு செய்யப்படவில்லை. பின்னர், 2006 நவம்பரில் நடராஜா ரவிராஜ் படுகொலை செய்யப்பட்டதைத் தொடர்ந்து அவரது இடத்திற்கு சிறீகாந்தா நியமிக்கப்பட்டு நாடாளுமன்றம் சென்றார்.  
2010 இல் சிறீகாந்தா டெலோ இயக்கத்தை விட்டும் தமிழ்த் தேசியக் கூட்டமைப்பை விட்டும் வெளியேறினார். தமிழ்த் தேசிய விடுதலைக் கூட்டமைப்பு என்ற பெயரில் புதிய கட்சியை ஆரம்பித்தார். 2010 தேர்தலில் இக்கட்சியின் சார்பில் யாழ்ப்பாண மாவடத்தில் போட்டியிட்டார். இவரது கட்சியின் எந்த உறுப்பினரும் நாடாளுமன்றத்திற்குத் தெரிவாகவில்லை. 2011 சூனில் சிறீகாந்தா தனது புதிய கட்சியைக் கலைத்து விட்டு மீண்டும் டெலோவில் சேர்ந்தார்.  
சிறீகாந்தா 2015 தேர்தலில் யாழ்ப்பாணம் தேர்தல் மாவட்டத்தில் டெலோ சார்பில் தமிழ்த் தேசியக் கூட்டமைப்பு வேட்பாளராகப் போட்டியிட்டார். ஆனாலும், நாடாளுமன்றத்திற்குத் தெரிவாகவில்லை.
# கியூபிட்

**கியூபிட்** (Cupid) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் உரோமக் காதற் கடவுளான வீனசின் மகன் ஆவார். கிரேக்கத் தொன்மவியலில் இவருக்கு ஒப்பானவர் எரோஸ் ஆவார். இவர் உரோமத் தொன்மவியலுக்கு அமைவாக ஆசை, சிற்றின்பக் காதல், ஈர்ப்பு மற்றும் பாசத்திற்கான கடவுள் ஆவார். இவருடைய பெற்றோர்கள் மார்ஸ் மற்றும் வீனஸ் ஆவர். இவரைப் பிரதிநிதித்துவப்படுத்தும் அடையாளங்கள் வில்லும் அம்பும் ஆகும்.
# இந்திய அரசியலமைப்புச் சட்டம் (நூல்)

**இந்திய அரசியலமைப்புச் சட்டம்**, புலமை வேங்கடாசலம் எழுதிய, இந்திய அரசியலமைப்புச் சட்டத்தைப் பற்றிய பல்வேறு
விவரங்ளைக் கொண்டுள்ள நூலாகும்.
# இந்திய அரசியலமைப்புச் சட்டம் (நூல்)

## அமைப்பு

இந்நூல் 22 பகுதிகளைக் கொண்டு அமைந்துள்ளது. ஒன்றியமும் அதன் நிலவரையும், குடியுரிமை, அடிப்படை உரிமைகள், அடிப்படைக் கடமைகள், ஒன்றியம், மாநிலங்கள், ஒன்றிய மண்டலங்கள், ஊராட்சிகள், பட்டியல் மற்றும் பழங்குடியினர் பகுதிகள், நிர்வாகம், தேர்தல்கள், அலுவல் மொழி,அரசியலமைப்புச் சட்டத்திருத்தம் உள்ளிட்ட பல தலைப்புகளில் விரிவாக சட்டத்தின் பல்வேறு வகையிலான கூறுகள் விவாதிக்கப்படுகின்றன.
# ஜகானாபாத் மாவட்டம்

**ஜகானாபாத் மாவட்டம்**, இந்திய மாநிலமான பிகாரின் மாவட்டங்களில் ஒன்று.. இது முற்கால மகத நாட்டின் பகுதியாக இருந்தது.
# ஜகானாபாத் மாவட்டம்

## புவியமைப்பு

இந்த மாவட்டம் பரப்பளவைக் கொண்டது.
# ஜகானாபாத் மாவட்டம்

## பொருளாதாரம்

இது இந்திய அளவில் பொருளாதார நிலையில் பின்தங்கியுள்ள மாவட்டங்களின் பட்டியலில் இடம்பெற்றுள்ளது. எனவே, மத்திய அரசின் சிறப்பு நிதியைப் பெறுகிறது.
# வரிக்குதிரை அழகி

**வரிக்குதிரை அழகி** (*Zebra Swallowtail*, *Protographium marcellus*) என்பது அழகிகள் குடும்பத்தைச் சேர்ந்த, கிழக்கு அமெரிக்காவையும் தென்கிழக்கு கனடாவையும் தாயகமாகக் கொண்ட பட்டாம்பூச்சியாகும். இதன் தனித்துவமான நீண்ட வால் போன்ற அமைப்பும், வரிக்குதிரையை நினைவூட்டும் கறுப்பு-வெள்ளைக் கோடுகளின் வடிவமும் இதனை இலகுவாக அடையாளங்கான உதவுகிறது.
# கால்சியம் சல்பைடு

**கால்சியம் சல்பைடு** *( Calcium sulfide)* என்பது CaS. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் கனசதுர வடிவ பாறை உப்பாக படிகமாகிறது. வெப்பக் காற்றில் கந்தகம் நீக்கும் செயல் முறையின் விளைபொருளான கிப்சத்தின் மறுசுழற்சியின் பகுதிப்பொருளாக கால்சியம் சல்பைடு ஆராயப்படுகிறது. சல்பைடு அயனிகளைக் கொண்டிருக்கும் மற்ற உப்புகள் போலவே கால்சியம் சல்பைடும் ஐதரசன் சல்பைடு வாயுவின் நெடியைக் கொண்டிருக்கிறது. கால்சியம் சல்பைடு நீராற்பகுப்பு அடைவதால் சிறிதளவு ஐதரசன் சல்பைடு வாயு உருவாவது இதற்குக் காரணமாகும்.  
அணு அமைப்பின் அடிப்படையில் சோடியம் குளோரைடின் நோக்குருவில் கால்சியம் சல்பைடும் படிகமாகிறது. இப்படிகத்தில் உள்ள பிணைப்புகள் யாவும் அயனிப்பிணைப்பில் காணப்படுகின்றன. அதிகமான உருகுநிலையும் இதனுடைய அயனிப்பிணைப்பை உறுதி செய்கிறது. படிகத்தில் ஒவ்வொரு S2− அயனியும் ஆறு Ca2+ அயனி எண்முகங்களால் சூழப்பட்டுள்ளன. இதற்கு எதிராக ஒவ்வொரு Ca2+ அயனியும் ஆறு S2− அயனிகளால் சூழப்பட்டுள்ளன.
# கால்சியம் சல்பைடு

## தயாரிப்பு

கால்சியம் சல்பேட்டின் மீவெப்பக் கார்பனொடுக்க வினையின் மூலமாக கால்சியம் சல்பைடு தயாரிக்கப்படுகிறது. கார்பனை, கார்பன் டை ஆக்சைடாக மாற்றுவதன் மூலமாக கால்சியம் சல்பைடு உருவாகிறது.
:CaSO<sub>4</sub> + 2 C → CaS + 2 CO<sub>2</sub>
எஞ்சியுள்ள CaSO4 வினையை மேலும் தொடர்கிறது.
:3 CaSO<sub>4</sub> + CaS → 4 CaO + 4 SO<sub>2</sub>
இரண்டாவது வினையில் +6 ஆக்சிசனேற்ற நிலையில் உள்ள சல்பேட்டு -2 ஆக்சிசனேற்ற நிலையில் உள்ள சல்பைடை +4 ஆக்சிசனேற்ற நிலையில் இருக்கும் கந்தக ஈராக்சைடாக ஆக்சிசனேற்றம் செய்கிறது. அதே வேளையில் +6 ஆக்சிசனேற்ற நிலையில் உள்ள சல்பேட்டு தானும் +4 ஆக்சிசனேற்ற நிலையில் இருக்கும் கந்தக ஈராக்சைடாக மாறுகிறது.
லெப்லாங்கு செயல்முறையில் கால்சியம் சல்பைடு ஓர் உடன் விளைபொருளாகவும் விளைகிறது.
# கால்சியம் சல்பைடு

## வினைகள் மற்றும் பயன்கள்

நீருடன் தொடர்பு ஏற்படுகையில், அது காற்றில் உள்ள ஈரப்பதமாக இருந்தாலும் சரி கால்சியம் சல்பைடு சிதைவடைந்து Ca(SH)2, Ca(OH)2, மற்றும் Ca(SH)(OH) கலவையைக் கொடுக்கிறது.
:CaS + H<sub>2</sub>O → Ca(SH)(OH)
:Ca(SH)(OH) + H<sub>2</sub>O → Ca(OH)<sub>2</sub> + H<sub>2</sub>S
சுண்ணாம்புப் பால், Ca(OH)2, தனிமநிலை கந்தகத்துடன் வினைபுரிந்து கந்தகச்சுண்ணாம்பைத் தருகிறது. இது ஒரு பூச்சிக் கொல்லியாகப் பயன்படுகிறது. இப்பூச்சிக் கொல்லியில் உள்ள செயல் திறன்மிக்க பகுதிப்பொருள் பல்சல்பைடு ஆகும். இச்சல்பைடு கால்சியம் சல்பைடு அல்ல என்பது கவனிக்கத்தக்கது ஆகும்.  
கால்சியம் சல்பைடு ஐதரோகுளோரிக் அமிலம் போன்ற அமிலங்களுடன் வினைபுரிந்து நச்சு மிகுந்த ஐதரசன் சல்பைடு வாயுவை வெளியிடுகிறது.
: CaS + 2 HCl → CaCl<sub>2</sub> + H<sub>2</sub>S
# கால்சியம் சல்பைடு

## இயற்கைத் தோற்றம்

ஒல்டாமைட்டு என்ற கனிமமே கால்சியம் சல்பைடின் கனிமவடிவமாகும். சில எரிகற்களின் அரிய பகுதிப்பொருளாகவும் கால்சியம் சல்பைடு காணப்படுகிறது. சூரிய விண்முகில் ஆராய்ச்சியில் கால்சியம் சல்பைடு மிகுந்த அறிவியல் முக்கியத்துவம் வாய்ந்த சேர்மமாக விளங்குகிறது. தேவையற்ற கரிக்குவியலை எரிக்கும் போதும் இச்சேர்மம் உருவாகிறது.
# பூட்டான் புகழ்

**பூட்டான் புகழ்** (*Bhutan Glory*, *Bhutanitis lidderdalii*) என்பது அழகிகள் குடும்பத்தைச் சேர்ந்த, பூட்டானிலும் வடகிழக்கு இந்தியாவிலும் தென்கிழக்கு ஆசியாவிலும் காணப்படும் பட்டாம்பூச்சியாகும்.  
இது பட்டாம்பூச்சி சேகரிப்பாளர்னளால் அதனுடைய நிற அமைப்பினால் அதிகம் வாங்கப்படுகிறது. இது 12 செ.மீ இறக்கைஅகலத்தைக் கொண்டது.
# சீர் பெசன்ட்

**சீர் பெசன்ட்** (cheer pheasant) என்பது ஒரு பறவை ஆகும். இது சிலபகுதிகளில் வேட்டையாடப்படுவதால் இவற்றின் எண்ணிக்கை குறைந்துபோய் அழிவாய்ப்பு இனம் என்று செம்பட்டியலில் வகைப்படுத்தப்பட்டுள்ளது. இப்றவைகள் இந்தியா, பாக்கித்தான், நேபாளம் ஆகிய நாடுகளின் இமயமலைப் பகுதிகளில் காணப்படுகின்றது.
# சீர் பெசன்ட்

## விளக்கம்

இந்த பறவைகள் நீண்டவாலோடு, குறிகிய கரும்பழுப்பு நிற பின்நோக்கி வளைந்த கொண்டையோடு இருக்கும். இதன் இறகுகள் மங்கிய மஞ்சள் சாம்பல் நிறத்தில் கறுப்புக் கோடுகளுடன் காணப்படும். பெண்பறவை உருவத்தில் ஆண்பறவையைவிட சிறியது. ஆனால் தோற்றத்தில் ஒன்று போலவே காணப்படும்.
# சப்பிரகமுவா மாகாண சபையின் கொடி

**சப்பிரகமுவா மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான சப்பிரகமுவா மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
# சப்பிரகமுவா மாகாண சபையின் கொடி

## வரலாறு

1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் சப்பிரகமுவா மாகாண சபை உருவாக்கப்பட்ட போது அதற்கான கொடியொன்று வடிவமைக்கப்பட்டது.
# சப்பிரகமுவா மாகாண சபையின் கொடி

## அமைப்பு

சப்பிரகமுவா மாகாண சபையின் கொடி மஞ்சள் நிறக் கரையுடன் கூடிய கடுஞ் சிவப்பு நிறம் கொண்டது. இலங்கையின் தேசியக் கொடியில் உள்ளதுபோல் கொடியின் நான்கு மூலைகளிலும் அரசிலைகள் காணப்படுகின்றன. நடுவில் சவுக்கு போன்ற ஒரு பொருளை ஏந்திய மஞ்சள் நிறச் சிங்கம் உள்ளது. சிங்கத்தின் இரு புறமும் மேற்பகுதியை அண்டி சூரிய சந்திரர்களைக் குறிக்கும் சின்னங்கள் உள்ளன.
# ஜுகாடு (இந்திச்சொல்)

காணப்படும் *மீன் பாடி வண்டி* ஜுகாடு பாணியில் மாற்றியமைக்கப்பட்ட வண்டியாகும்.]]  
***ஜுகாடு*** (*Jugaad* அல்லது *Juggaar*) , விதிமுறைகளை தவிர்த்திடும் ஓர் எளிய மாற்று அமைப்பையோ, சாதுரியமான திருத்தத்தையோ அல்லது குறைந்த வளங்களைக் கொண்டு சிக்கலைத் தீர்ப்பதையோ குறிக்கும் இந்தி சொல் ஆகும். இருக்கும் கருவிகளைக் கொண்டு புதிய கருவிகளைப் படைப்பதும் இதனில் அடங்கும். இச்சொல் பரவலாக இந்தியாவில் பிறமொழிகளிலும் பயன்படுத்தப்படுகின்றது. தமிழில் இதனை *மாற்றி யோசி* எனலாம்.  
ஜுகாடு தத்துவம் மேற்கத்திய உலகின் *ஹேக்* அல்லது *இக்ளட்ஜ்* சொற்களுக்கு இணையானது. ஜுகாடு பிழைப்பிற்காக உருவாக்கப்பட்ட வழிமுறை எனக் கொள்ளலாம். ஏற்படும் சிக்கலுக்கு மரபார்ந்த வழிகளைப் பற்றிக் கவலைப்படாது தீர்வு காணும் முறை என்றும் கருதலாம்.  
அண்மைக்காலங்களில் ஜுகாடு ஓர் மேலாண்மை நெறியாக ஏற்கப்படுகின்றது. அனைத்துலகிலும் இந்தியாவின் சிக்கனமான பொறியியல் முறையாக இது ஏற்றுக்கொள்ளப்பட்டுள்ளது. இந்திய நிறுவனங்கள் தங்களின் ஆய்வும் விருத்தியும் செலவினங்களைக் குறைத்திட ஜுகாடு வழிமுறைகளை நாடுகின்றனர். இது நிறுவனத்தின் வளங்களையும் பங்கேற்பாளர்களின் வளங்களையும் உயர்த்துகின்ற வாழ்வியல் *மாத்தி யோசி* கருத்தியலாக ஏற்கப்படுகின்றது.  
தென்னிந்தியாவில் தமிழ்நாட்டில் புழங்கும் *மீன் பாடி வண்டி* இத்தகைய மாற்றி யோசி வண்டிதான். இது உள்ளூர் மீனவர்களால் உருவாக்கப்பட்டதால் இப்பெயர் ஏற்பட்டது. மூன்று சக்கரங்களுடைய இவ்வூர்தி சைக்கிள் ரிக்ஷாவை மாற்றியமைத்து கூடுதல் பளுதாங்கும் அடித்தாங்கியையும் விசையுந்து பொறியையும்—பொதுவாக யெசுதி அல்லது இரோயல் என்பீல்டு புல்லட் பொறி— இணைத்து உருவாக்கப்பட்டதாகும். இறந்த மீன்களை ஏற்றிச் செல்லும் வாகனங்கள் மற்ற பயன்பாடுகளுக்கு தூய்மையற்றதாகக் கருதப்பட்டதால் இந்த வண்டியை உருவாக்க வேண்டியத் தேவை ஏற்பட்டது. இத்தகைய வண்டிகளை தெற்கு ஆசியாவின் பல பகுதிகளிலும் காணலாம்.
# பொன்னழகி (பட்டாம்பூச்சி)

**பொன்னழகி** (*Golden Birdwing*, *Troides aeacus*) என்பது அழகிகள் குடும்பத்தைச் சேர்ந்த பெரிய பட்டாம்பூச்சியாகும்.  
இது வட இந்தியா, நேபாளம், பர்மா, சீனா, தாய்லாந்து, லாவோஸ், வியட்நாம், கம்போடியா, மலேசியா தீபகற்பம், இந்தோனேசியா ஆகிய இடங்களில் காணப்படுகிறது. இது பொதுவானதும், அபாயத்திற்கு உள்ளானாலும் அச்சுறுத்தலுக்கு உள்ளாகவில்லை. மலேசியா தீபகற்பத்தில் இது பாதுகாக்கப்பட வேண்டியுள்ளது.
# ஊவா மாகாண சபையின் கொடி

**ஊவா மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான ஊவா மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.
# ஊவா மாகாண சபையின் கொடி

## வரலாறு

1987 ஆம் ஆண்டில் இலங்கை சனநாயக சோசலிசக் குடியரசின் அரசியலமைப்புக்கான 13 ஆவது திருத்தச் சட்டம், மாகாண சபைகள் சட்டம் இல. 42, 1987 ஆகியவற்றின் கீழ் ஊவா மாகாண சபை உருவாக்கப்பட்ட போது அதற்கான கொடியொன்று வடிவமைக்கப்பட்டது.
# ஊவா மாகாண சபையின் கொடி

## அமைப்பு

ஊவா மாகாண சபையின் கொடி மஞ்சள் நிறப் பின்னணியில் சிவப்பு நிறத்தில் அலங்காரங்களையும் சின்னங்களையும் கொண்ட ஒரு கொடியாகும். இக்கொடியில் ஒன்றுக்குள் ஒன்றாக இரண்டு செவ்வகங்கள் சிவப்பு நிறக் கோடுகளாக வரையப்பட்டுள்ளன. இவ்விரு கோடுகளுக்கும் இடைப்பட்ட பகுதியில் கொடி போன்ற அலங்காரங்கள் உள்ளன. மூலைகளில் தாமரைச் சின்னங்கள் காணப்படுகின்றன. உட்செவ்வகத்தின் நடுவில் கொடிகளை அலகில் ஏந்திய அன்னப் பறவையின் உருவம் உள்ளது. இவ்வன்னப் பறவை கோட்டுருவமாகவே வரையப்பட்டுள்ளது.  
சிங்கள மன்னர்களின் காலத்தில் இலங்கை 12 மாகாணங்களாகப் பிரிக்கப்பட்டிருந்ததாகவும், இவை ஒவ்வொன்றுக்கும் தனித்தனிக் கொடிகள் இருந்ததாகவும் சொல்லப்படுகிறது. இம்மாகாணங்களுள் ஒன்றான ஊவா மாகாணத்துக்கு அன்னக்கொடி ஒதுக்கப்பட்டது. அன்னப்பறவை, அழகு, அகிம்சை, உயர்வு, அரசருக்குரிய தன்மை போன்றவற்றைக் குறிப்பதாகச் சொல்லப்படுகிறது. கண்டியை ஆண்ட சிறீ விக்கிரமராஜசிங்கன் காலத்தில் ஊவா மாகாணத்துக்கு வழங்கப்பட்ட கொடி இப்போதும் தேசிய அருங்காட்சியகத்தில் உள்ளது.
# சிவநாதன் கிசோர்

**சிவநாதன் கிசோர்** (*Sivanathan Kisshor*, பிறப்பு: 12 மே 1962) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினருமாவார்.  
2004 ஆம் ஆண்டில் கிசோர் தமிழ்த் தேசியக் கூட்டமைப்பின் நாடாளுமன்ற வேட்பாளராக விடுதலைப் புலிகளால் தேர்ந்தெடுக்கப்பட்டார். ஏப்ரல் 2004 தேர்தலில் கிசோர் வன்னி மாவட்டத்தில் போட்டியிட்டு 17,653 வாக்குகள் பெற்று நாடாளுமன்றம் சென்றார். 2010 தேர்தலில் ததேகூ கிசோரைத் தனது வேட்பாளர் பட்டியலில் தெரிவு செய்யவில்லை. அதன் பின்னர் கிசோர் ஆளும் ஐக்கிய மக்கள் சுதந்திரக் கூட்டணியில் இணைந்து 2010 தேர்தலில் போட்டியிட்டு 1,262 வாக்குகள் பெற்றுத் தோல்வியடைந்தார். 2015 தேர்தலில் தமிழர் விடுதலைக் கூட்டணியின் வேட்பாளராகப் போட்டியிட்டுத் தோல்வியடைந்தார்.
# பன்னாட்டு மொழிபெயர்ப்பு நாள்

**பன்னாட்டு மொழிபெயர்ப்பு நாள்** (*International Translation Day*) ஆண்டுதோறும் விவிலிய மொழிபெயர்ப்பாளர் புனித ஜெரோமின் (கிபி 347-420) நினைவு நாளான செப்டம்பர் 30 ஆம் நாள் கொண்டாடப்படும் ஒர் சிறப்பு நாளாகும். ஜெரோம் என்பவர் மொழிபெயர்ப்புகளின் பாதுகாவலர் என அழைக்கப்படுகிறார்.  
1953 ஆம் ஆண்டில் ஐக்கிய நாடுகள் பொதுச் சபையினால் நிறுவப்பட்ட இந்த சிறப்பு தினம் ஆண்டுதோறும் கொண்டாடப்பட்டு வருகிறது. 1991 ஆம் ஆண்டில் இவ்வமைப்பு பல்வேறு நாடுகளிலும் மொழிபெயர்ப்புத் துறையில் ஈடுபட்டுள்ளோர் தம் ஒருமைப்பாட்டைக் காட்டும் முகமாக இந்நாளைப் பன்னாட்டு ரீதியில் கொண்டாட அழைப்பு விடுத்தது.
# பன்னாட்டு மொழிபெயர்ப்பு நாள்

## தமிழகத்தின் பங்கு

தமிழகத்தில் எவ்வாறு எங்கெங்கே, யார்யாரால் பன்னாட்டு மொழிபெயர்ப்பு தினம் கொண்டாடப்பட்டது என்ற மூலங்கள் இல்லை. தமிழ்நாட்டில் மொழிபெயர்ப்புக்கென்று அரசு சார்பில் சில தனிப்பட்ட துறைகள் இயங்குவது அறியப்படுகிறது. பல்கலைக்கழங்களில், குறிப்பாக தமிழ்ப் பல்கலைக்கழகத்தில் மொழிபெயர்ப்புக்கென்று தனித்துறை உள்ளது. 1980களில் தமிழ்நாடு பாடநூல் கழகம் பல நூல்களை தமிழ் வழி பாடதிட்டத்திற்கேன்று மொழிபெயர்த்து வெளியிட்டன, அவற்றுள் பல நேரடி மொழிபெயர்ப்பு நூல்களாகும்.  
பல மொழிபெயர்ப்பு நூல்கள் வழக்கமான, பாடத்திட்ட நூல்கள்களாக இருப்பினும், சில நூல்கள் அபூர்வமாகவும், அருமையாகவும் இடம்பெற்றிருந்ததன. இருப்பினும் அந்த நூல்கள் பயன்பாடற்று குப்பைகளாயின. அனைத்து பொது நூலகங்களுக்கும், பள்ளிகள் மற்றும் கல்லூரிகளுக்கும் அவைகள் இலவசமாக அளிக்கப்பட்டு கேட்பாரற்று கிடந்தன.  
1990களில் சில இலக்கிய மொழிபெயர்ப்பு நூல்களை தமிழக அரசு வெளியிட்டது. அதில் கலீல் ஜிப்ரான் எழுதிய தீர்க்கதரிசி, ஆலிவர் கோல்ட்ஸ்மித் எழுதிய வேக்பீல்டு பாதிரியார் போன்ற சில ஆங்கில மொழிபெயர்ப்பு நூல்கள் குறிப்பிடத்தக்கது.
# பன்னாட்டு மொழிபெயர்ப்பு நாள்

## உசாத்துணையும் வெளி இணைப்புகளும்

- CEATL, European Concil of Literary Translators' Associations. They promote the celebration throughout Europe.
- Paper presented in 1997 by L. Katschika at the FIT Conference: Italy
- ஜிப்ரான் - Dheerkatharisi
# மகாமக அந்தாதிக் கும்மி

**மகாமக அந்தாதிக் கும்மி** தஞ்சாவூர் மாவட்டம் கும்பகோணத்தில்12 ஆண்டுகளுக்கொரு முறை நடைபெறுகின்ற மகாமகத் திருவிழாவுடன் தொடர்புடைய அந்தாதிக் கும்மியாகும்.
# மகாமக அந்தாதிக் கும்மி

## சிறப்பு

மகாமகத்திருவிழாவின் சிறப்பைப் பற்றி படைக்கப்பட்ட இலக்கியங்களில் ஒன்று மகாமக அந்தாதிக் கும்மி ஆகும்.
# மகாமக அந்தாதிக் கும்மி

## இயற்றியவர்

மகாமகத் தொடக்கத்தையும் அதன் சிறப்பைப் பற்றியும் பற்றிக்கூறும் இப்பாடலை இயற்றியவர் யார் என்று தெரியவில்லை.
# மகாமக அந்தாதிக் கும்மி

## நிகழ்த்தும் காலம்

இத்திருவிழா நிகழ்த்தப்படும் காலம் பற்றி கீழ்க்கண்ட பாடலில் இடம் பெற்றுள்ளது.
# அண்டார்க்டிசைட்டு

**அண்டார்க்டிசைட்டு** *(Antarcticite)* என்பது CaCl<sub>2</sub>•6H<sub>2</sub>O.என்ற மூலக்கூற்று வாய்ப்பாடு கொண்ட அசாதாரணமான கால்சியம் குளோரைடு அறுநீரேற்று கனிமம் ஆகும். நிறமற்ற ஊசி போன்ற முக்கோணப் படிகங்களாக இது உருவாகிறது. நீர் உறிஞ்சும் திறன் கொண்ட இக்கனிமம் குறைவான நீர் ஒப்படர்த்தி 1.715 மதிப்பைக் கொண்டுள்ளது.  
பெயரில் உள்ளபடி இக்கனிமம் 1965 ஆம் ஆண்டில் அண்டார்டிக்காவில் கண்டறியப்பட்டது. விக்டோரியா நிலப்பகுதியில் உள்ள ரைட் பள்ளத்தாக்கின் மேற்கு எல்லையில் தோன் யூவான் குளம் என்று பெயரிடப்பட்டுள்ள ஒர் ஏரியில் படிக வீழ்படிவாக இக்கனிமம் காணப்பட்டது. டெட்சுயா டொரில் மற்றும் சோயோ ஒசாக்கா என்ற யப்பானைச் சேர்ந்த புவிவேதியியல் அறிஞர்கள் இருவர் இக்கண்டுபிடிப்பை நிகழ்த்தினர். கலிபோர்னியாவில் உள்ள பிரிசுடோல் உலர் ஏரியின்]] உப்புநீரிலும், பகாமாசுவில் உள்ள வடக்கு ஆண்ட்ரோசு தீவின் நீலக் குழியின் உப்புநீர் அடுக்கிலும் காணப்பட்டதாகப் பின்னர் தெரிவிக்கப்பட்டுள்ளது. தென் ஆப்பிரிக்காவில் உள்ள பசுவெல்ட் தீப்பாறை வளாகத்தில் காணப்பட்ட பெக்மாடைட்டு வகை படிகப்பொருளில் குவார்ட்சு பாய்மத்திலும் காணப்பட்டதாக அறியப்படுகிறது. தொகுதியாகப் படிகமாகிறது. ஐதரோபைலைட்டு என்ற மற்றொரு கால்சியம் குளோரைடின் கனிமம் அண்டார்க்டிசைட்டு, சின்யாரைட்டு ஆகிய கனிமங்களில் இருந்து மாறுபட்டு இருக்கிறது.
# 1705

**1705** (MDCCV) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1705

## நிகழ்வுகள்

- ஏப்ரல் 16 - ஐசாக் நியூட்டன் சர் பட்டம் வழங்கிக் கௌரவிக்கப்பட்டார்.
- நவம்பர் 5 - *டப்ளின் கசெட்* முதலாவது பதிப்பு வெளியானது.
- இலங்கையின் கொழும்பு நகரில் டச்சு ஆட்சியாளர்களால் மதப்பள்ளி ஒன்று ஆரம்பிக்கப்பட்டது. இங்கு எபிரேயம், டச்சு, போர்த்துக்கீசம், சிங்களம், தமிழ் மொழிகள் பயிற்றுவிக்கப்பட்டன..
# 1705

## பிறப்புகள்

- ஆகத்து 8 - கூசுத்தாவ் விலெம் வொன் இமோவ், இலங்கையின் டச்சு ஆளுனர் (இ. 1750)
- தாயுமானவர், தமிழ்ப் புலவர் (இ. 1742)
# 1705

## இறப்புகள்

- இராணி மங்கம்மாள், மதுரையை 1689 முதல் 1704 வரை ஆண்டவர்.
# வட்டத்தைச் சதுரமாக்கல்

**வட்டத்தைச் சதுரமாக்கல்** (*squaring the circle*) என்பது பண்டைய கணிதவியலாளர்கள்]] முன்மொழிந்த ஒரு கணிதச் சிக்கல் ஆகும். இது குறிப்பிட்ட படிநிலைகளில் கவராயத்தையும் நேர்விளிம்பையும் பயன்படுத்தி, வட்டத்தின் பரப்புக்குச் சமமான பரப்புடைய சதுரத்தை வரையும் அறைகூவலாகும். இதை மேலும் நுண்ணிலையாகவும் மேலும் துல்லியமாகவும் கூறவேண்டுமென்றால், கோடுகள், வட்டங்கள் நிலவல் சார்ந்த குறிப்பிட்ட யூக்ளீடிய அடிக்கோள்களால் இத்தகு சதுரம் நிலவலை உறுதிப்படுத்தமுடியுமா என வினவலுக்குச் சமமாகும்.  
இது இயலாதென 1882இல் இலிண்டேமன்–வியெர்சுடிராசு தேற்றம் வாயிலாக நிறுவப்பட்டது. பை (கணித மாறிலி) ஒரு இயற்கணித விகிதமுறா எண் என்பதைவிட அது ஒரு கடந்தநிலை எண் என இத்தேற்றம் கூறுகிறது. அதாவது, இது விகிதமுறு எண் கெழுக்களால் அமைந்த பல்லுறுப்புக்கோவைச் சார்பொன்றின் மூலமாக (Root) அமையமுடியாது என்கிறது.
ஏற்கெனவே 1882இற்கு முன் பல பத்தாண்டுகளாகவே Pi ஒரு கடந்தநிலை எண்ணாக இருந்தால் வட்டத்தைச் சதுரமாக்கல் இயலாதெனக் கூறப்பட்டும் நம்பப்பட்டும் வந்தது. மதிப்புக்கு அருகில் பகு எண்கள் உள்ளமையால், மாறாக, முழுநிறைவற்ற துல்லிய மதிப்புடைய தோராயச் சதுரமாக்கல் இயல்வதே.  
வட்டத்தைச் சதுரமாக்கல் எனும் கோவை இயலாததைச் செய்யமுனையும் செயலுக்கு உருவகமாகவும் சிலவேளைகளில் பயன்படுத்தப்படுகிறது.  
வட்டத்தைச் சதுரமாக்கல் எனும் பொருளில் சிலவேளைகளில் *வட்டத்தின் இருபடியாக்கல்* எனும் கோவை பயன்படுத்தப்படுகிறது. ஆனால் இதுவும் வட்டப் பரப்பைக் கண்டறிவதற்கான தோராயமான எண்ணியல் முறைகளையே குறிக்கும்.
# விக்டோரியா நிலப்பகுதி

**விக்டோரியா நிலப்பகுதி** *(Victoria Land )* என்பது அண்டார்டிகாவில் உள்ள ஒரு பகுதியாகும். கிழக்கில் இராசு பனித்தட்டு மற்றும் இராசு கடலும் மேற்கில் ஓட்சு நிலப்பகுதி மற்றும் வில்கெசு நிலப்பகுதியும் விக்டோரியா நிலப்பகுதிக்கு எல்லைகளாக சூழ்ந்துள்ளன. 1841 ஆம் ஆண்டில் கேப்டன் யேம்சு கிளார்க் இராசு என்பவரால் விக்டோரியா நிலப்பகுதி கண்டறியப்பட்டு இங்கிலாந்து இராணி விக்டோரியாவின் நினைவாக இந்நிலப்பகுதிக்கு விக்டோரியா நிலப்பகுதி எனப் பெயரிடப்பட்டது. விக்டோரியா நிலப்பகுதியின் தென்கோடிப் புள்ளியாக பாறை முந்தலான மின்னா தட்டை முகப்பு கருதப்படுகிறது. தெற்கில் இராசு கடலோரப் பகுதியைச் சார்ந்த இல்லாரி கடற்கரையையும் வடக்கில் உள்ள சிகாட்டு கடற்கரையையும் விக்டோரியா நிலப்பகுதி பிரிக்கிறது.  
அண்டார்டிக் மலைகளின் மறுபக்கம் மற்றும் மெக்மர்டோ வறண்ட பள்ளத்தாக்குகள் (வடக்கு மலையடிவாரத்தில் உள்ள மவுண்ட் அப்போட்டில் இருக்கும் மிக உயர்ந்த புள்ளி), லேபிரிந்து சமவெளி ஆகிய பகுதிகளும் விக்டோரியா நிலப்பகுதியில் அடங்கும். விக்டோரியா நிலப்பகுதியின் முந்தைய கண்டுபிடிப்பாளர் யேம்சு கிளார்க் இராசுடன் டக்ளசு மவுசன் என்பவரும் சேர்க்கப்படுகிறார்.
# கருப்புக் கழுத்துக் கொக்கு

**கருப்புக் கழுத்துக் கொக்கு** (black-necked crane) என்பது ஒரு நடுத்தர அளவு கொக்கு ஆகும். இவை ஆசியாவின் திபெத் பீடபூமியில் இனச்சேர்க்கைகாக ஆண்டின் சில மாதங்களில் வந்து சேர்கின்றன. இந்தியா, பூட்டான் போன்ற நாடுகளுக்கு வலசை வருகின்றன. இது சம்மு காசுமீர் மாநிலப் பறவை ஆகும். இவை 139 செ.மீ. (55 அங்குளம்) நீளமாகவும், இறக்கை விரிந்த நிலையில் 235 செ.மீ (7.8 அடி) இருக்கும். 5.5 கிலோ (12 பவுண்ட்) எடையுள்ளதாக இருக்கும்.
இது பழுப்புக் கலந்த கருமையான நீண்ட கால்களும், கரிய கழுத்தும், மங்கிய சாம்பல் நிற உடலும், வாலில் தொங்கிய நிலையில் கருமையான இறகுகளும் கொண்டிருக்கும். இவை சிறுவிலங்குகள், வேர்கள், கிழங்குகள் தானியங்கள, பூச்சிகள் ஆகியவற்றை உணவாக உட்கொள்ளும்.
# மீனவர் வாழ்வியல் (நூல்)

**மீனவர் வாழ்வியல்** அனந்தபுரம் கிருட்டினமூர்த்தி எழுதிய நூலாகும்.
# மீனவர் வாழ்வியல் (நூல்)

## அமைப்பு

மீனவர்களின் தொன்மை நிலை, தாய்மைச்சடங்கு, பிள்ளைப்பேறு, குழந்தைச்சடங்குகள், கடலும் மீனவர் குடிலும், மீனவர் பேச்சும் மொழியும், மீனவர் தெய்வமும் வழிபாடும், தொழில்கள், நம்பிக்கைகள், பழக்கவழக்கங்கள் என்ற தலைப்புகள் உள்ளிட்ட 23 தலைப்புகளில் மீனவர்களின் வாழ்வியல் விவாதிக்கப்படுகிறது.  
'மீனவர் வாழ்வியல்', நூல், (முதற்பதிப்பு, 2002; திருக்குறள் பதிப்பகம், 66/1பெரியார் தெரு, எம்.ஜி.ஆர்.நகர், சென்னை)
# அபுரைட்டு

**அபுரைட்டு** *(Abhurite)* என்பது Sn<sub>3</sub>O(OH)<sub>2</sub>Cl<sub>2</sub> என்ற மூலக்கூற்று வாய்ப்பாடு கொண்ட வெள்ளீயம், ஆக்சிசன், ஐதரசன், குளோரின் ஆகிய தனிமங்களின் கனிமம் ஆகும். Sn<sub>21</sub>O<sub>6</sub>(OH)<sub>14</sub>Cl<sub>16</sub> என்ற மூலக்கூற்று வாய்ப்பாடாலும் இதை அடையாளப்படுத்தலாம்.  
பன்னாட்டு கனிமவியல் சங்கம் அபுரைட்டு கனிமத்தை Abh என்ற குறியீட்டால் அடையாளப்படுத்துகிறது.
# வெண் டிராகன் வால்

**வெண் டிராகன் வால்** (*White Dragontail*, *Lamproptera curius*) என்பது அழகிகள் குடும்பத்தைச் சேர்ந்த, தென்னாசியா, தென்கிழக்கு ஆசியா பகுதிகளைத் தாயகமாகக் கொண்ட பட்டாம்பூச்சியாகும்.  
இது பல இடங்களில் அச்சுறுத்தலுக்கு உள்ளானதாக அறியப்படவில்லை. எனினும் ஆபத்தை எதிர் கொள்வதாகவும் மலேசிய தீபகற்பத்தில் பாதுகாப்பு தேவைப்படுவதாகவும் கருதப்படுகிறது.
# ஓவியனின் கதை (நூல்)

**ஓவியனின் கதை**, ப. தங்கம் எழுதிய, தன் வரலாற்று நூலாகும்.
# ஓவியனின் கதை (நூல்)

## அமைப்பு

இந்நூலில் தன் வாழ்விலும், பணி நிலையிலும் எதிர்கொண்ட நிகழ்வுகளைத் தந்துள்ளார் நூலாசிரியர். கும்பகோணத்தில் பிறந்து ஓவியனாகப் பரிணமித்ததையும், அப்போதைய சூழல்களையும் அவர் பகிர்ந்துள்ளார்.  
'ஓவியனின் கதை', நூல், (2010; தங்கப்பதுமை பதிப்பகம், ஞானம் நகர், 6ஆவது தெரு மேற்கு, மாரியம்மன் கோயில், தஞ்சாவூர்)
# கயின்ஸ் அழகி

**கயின்ஸ் அழகி** (*Cairns Birdwing*, *Ornithoptera euphorion*) என்பது அழகி குடும்பத்தைச் சேர்ந்த, வடகிழக்கு ஆத்திரேலியாவை தாயகமாகக் கொண்ட பட்டாம்பூச்சியாகும். ஆத்திரேலியாவில் இதுவே அப்பகுதிக்குரிய பெரிய பட்டாம்பூச்சி இனமாகும். ஆத்திரேலியாவில் இது "குக்டவுன் அழகி", "தென் அழகி" ஆகிய பொருள்படவும் அழைக்கப்படுகிறது. ஆத்திரேலிய நகர்களில் ஒன்றாக கரின்ஸ் உள்ளது. அப்பகுதியில் இவை காணப்படுகிறன.  
- Braby, Michael F. (2004). *The Complete Field Guide to Butterflies of Australia*. CSIRO Publishing. .
# சாரா நீள்சிறகி

**சாரா நீள்சிறகி** (*Sara Longwing*, *Heliconius sara*) என்பது மெக்கிக்கோ முதல் அமேசான் படுகை, தென் பிரேசில் வரையான இடங்களில் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்த பட்டாம்பூச்சியாகும். இதன் சிறகு அகலம் 55-60 மிமி ஆகும். பொதுவாக நீள்சிறகி பட்டாம்பூச்சிகளின் சுவையை ஊனுண்ணிகள் விரும்புவதில்லை.
# சபோ நீள்சிறகி

**சபோ நீள்சிறகி** (*Heliconius sapho*, *Sapho Longwing*) என்பது வரியன்கள் குடும்பத்தைச் சேர்ந்த பட்டாம்பூச்சியாகும். இது "ரு ருரி" என்பவரால் 1782 இல் விபரிக்கப்பட்டது. இது மெக்சிக்கோ முதல் ஈக்குவடோர் தென் பகுதி வரை காணப்படுகிறது.  
இதன் பெயர் பற்றி ருரி எக்குறிப்பையும் தரவில்லை. ஆயினும் தொன்மவியல் அரசியான "சபோ" என்பவரின் பெயரால் இப்பட்டாம்பூச்சிகள் அழைக்கப்படுகிறன.
# இலங்கை இளஞ்சிவப்பு அழகி

**இலங்கை இளஞ்சிவப்பு அழகி** அல்லது **சிலோன் இளஞ்சிவப்பு அழகி** (*Ceylon Rose*, *Sri Lankan Rose*, *Pachliopta jophon*) என்பது அழகிகள் குடும்பத்தைச் சேர்ந்த பட்டாம்பூச்சியாகும். இலங்கையில் காணப்படும் இது, அந்நாட்டுக்குரிய இனமாகும். இது அங்குள்ள மழைக் காடுகளிலும் தென்மேற்கு மத்திய மலைநாட்டிலும் காணப்படுகிறது. இது முன்னர் சிவப்புடல் அழகியின் துணையினமாக வகுக்கப்பட்டிருந்தது.
# பொது உரிமையியல் சட்டம்

பகுதியாகவும், முழுமையாகவும் கடைப்பிடிக்கும் நாடுகள்  
**பொது உரிமையியல் சட்டம்** அல்லது **பொது சிவில் சட்டம்** (*Uniform civil code*) என்பது ஒரு நாட்டின் அனைத்து சமயம், மொழி, இனம் மற்றும் குறிப்பிட்ட நிலப்பகுதியில் வாழும் மக்களுக்கான பொதுவான உரிமையியல் மற்றும் தண்டனைச் சட்டங்களைக் குறிக்கிறது.
உலகில் பெரும்பான்மை நாடுகளில் அனைத்து சமயத்திற்கான பொது உரிமையில் சட்டம் மற்றும் தண்டனைச் சட்டம் நடைமுறையில் உள்ளது. ஆனால் சில நாடுகளில், குறிப்பாக இசுலாமியப் பெரும்பாண்மை கொண்ட நாடுகளான சௌதி அரேபியா, ஏமன், இரான், ஜோர்டான், சிரியா, லெபனான், பாகிஸ்தான் போன்ற நாடுகளில் மட்டுமே உரிமையியல் மற்றும் தண்டனைச் சட்டங்களில், ஷரியத் சட்டம் முழுமையாக நடைமுறையில் உள்ளது. சில நாடுகளில் இசுலாமியர்கள் அதிகம் வாழும் பகுதிகளில் மட்டுமே ஷரியத் சட்டம் கடைபிடிக்கப்படுகிறது.
இந்தியாவில் இசுலாமியர்களுக்கான உரிமையியல் சட்டத்தைப் பொருத்தவரை, ஷரியத் சட்டமே மூலமாக அமைந்துள்ளது.  
பொது சிவில் சட்டத்தை முதன்முதலில் உத்தராகண்டம் மாநில அரசு சனவரி 2025ல் நடைமுறைப்படுத்தியது.
# பொது உரிமையியல் சட்டம்

## இந்திய அரசியலமைப்பில் பொது சிவில் சட்டம்

இந்திய அரசியலமைப்பின் பகுதி 4 மற்றும் பிரிவு 44ல் அனைத்து இந்திய சமயங்கள் மற்றும் சமூகங்களுக்கும் பொருந்தும் வகையில் ஒரே நாடு, ஒரே சட்டம் என்ற பொது சிவில் சட்டத்தை வலியுறுத்துகிறது. இந்திய அரசியலமைப்பின் பிரிவு 44, "இந்தியாவின் எல்லை முழுவதும் குடிமக்களுக்கு ஒரே மாதிரியான சிவில் சட்டத்தைப் பாதுகாக்க அரசு முயற்சிக்கும்." என்று கூறுகிறது.
# பொது உரிமையியல் சட்டம்

## இந்தியாவில் பொது சிவில் சட்டம்

இந்தியாவில் கோவா மட்டுமே பொது உரிமையியல் சட்டத்தை பின்பற்றி வருகிறது.
சமய சார்பற்ற நாடான இந்தியாவில், வாழும் பல்வேறு சமய மக்களுக்கான தனிநபர் சட்டத்தினை (Personal Law) நீக்கி, அதற்கு பதிலாக நாட்டின் அனைத்து தரப்பு சமய மக்கள் கடைப்பிடிக்க வசதியாக பொது உரிமையியல் சட்டத்தை நடைமுறைப்படுத்த, 1949 ஆம் ஆண்டில் இயற்றப்பட்ட இந்திய அரசியல் அமைப்பு சட்டத்தின் சரத்து 44-இல் பரிந்துரை செய்தது. ஆனால் இது வரை இந்திய அரசு பொது உரிமையியல் சட்டத்தை இயற்றி நடைமுறைப்படுத்தவில்லை. உச்ச நீதிமன்றமும் பொது உரிமையியல் சட்டத்தினை இயற்ற இந்திய அரசுக்கு கருத்து தெரிவித்துள்ளது. முன்னாள் இந்தியக் குடியரசுத் தலைவர் அப்துல் கலாம் இந்தியாவில் பொது சிவில் சட்டம் கொண்டு வருவதை வரவேற்றார்.
ஆனால் இந்தியாவில் பொது சிவில் சட்டம் கொண்டுவர இசுலாமியர்கள் கடும் எதிர்ப்பு காட்டி வருகின்றனர்.
# பொது உரிமையியல் சட்டம்

## பொது சிவில் சட்டத்தின் நோக்கம்

- இந்து தனிநபர் சட்டப்படி, தமிழ்நாடு மற்றும் மேற்கு வங்காள மாநிலம் தவிர இந்தியாவின் பிற மாநிலங்களில், இந்து சமய மகளிர்க்கு சொத்து மற்றும் பரம்பரை சொத்துகளில் உரிமையில்லை. எனவே இந்த ஆண் - பெண்களுக்கிடையே உள்ள சொத்து உரிமையில் ஏற்றத் தாழ்வை நீக்க பொது சிவில் சட்டத்தால் மட்டுமே இயலும்.
- முதல் மனைவி உயிருடன் இருக்கும் போது, முஸ்லீம் அல்லாத கணவன் இரண்டாம் திருமனம் செய்து கொண்டால், அச்செயலை குற்றமாக கருதி இந்திய தண்டனைச் சட்டம் அதிகபட்சம் ஏழு ஆண்டுகள் வரை சிறை தண்டனை வழங்கப்படுகிறது. அதே செயலை ஒரு இசுலாமிய ஆண் செய்தால் இந்திய தண்டனைச் சட்டம் குற்றமாக கருதுவதில்லை.
- சட்டத்தின் பிடியிலிருந்து தப்பிக்க, இரண்டாம் திருமணம் செய்து கொள்ள நினைக்கும் இசுலாமியர் அல்லாத ஒரு ஆண் அல்லது பெண், இசுலாம் சமயத்தில் சேர்ந்து பின் இரண்டாம் திருமணம் செய்து கொள்வதை தடுத்து நிறுத்திட இந்திய தண்டனைச் சட்டத்தில் இடமில்லை.
- முஸ்லீம் திருமண முறிவு மற்றும் ஜீவனாம்சம் பொருத்தவரை, இசுலாம் தனிநபர் சட்டமான ஷரியத் சட்டம் நடைமுறையில் உள்ளதால் இசுலாமியப் பெண்களுக்கு, பிற சமய பெண்கள் அளவிற்கு சமூக, பொருளாதார அளவில் பாதுகாப்பு கிடைப்பதில்லை.
- திருமணம், திருமண முறிவு, ஜீவனாம்சம், வாரிசுரிமை, சொத்து மற்றும் பரம்பரைச் சொத்தைப் பங்கீடு செய்தல், குழந்தைகளை தத்து எடுத்தல் போன்றவற்றில் சமயம் சார்ந்த தனி நபர் சட்டங்கள் நடைமுறையில் உள்ளது. எடுத்துக்காட்டாக இசுலாமியர்களுக்கு திருமணம், திருமண முறிவு, ஜீவனாம்சம், சொத்துரிமை போன்றவைகளில் மட்டுமே, ஷரியத் சட்டத்தின் படி தீர்மானிக்கப்படுகிறது. ஆனால் குற்ற வழக்குகளில் இசுலாமியர்கள் ஷரியத் சட்டத்தின் வரம்பில் வருவதில்லை. பிரித்தானிய இந்திய அரசு இயற்றிய இந்திய தண்டனைச் சட்டமே, அனைத்து சமயத்தினருக்கும் பொதுவாக உள்ளது.
# பொது உரிமையியல் சட்டம்

## விவாதத்திற்கு உட்படும் பொது சிவில் சட்டம்

1. எந்தவொரு ஆணோ,பெண்ணோ அவர்கள் எந்த மதத்தைச் சேர்ந்தவர்களாக இருப்பினும் மதம் மாறாமலேயே திருமணம் செய்து கொள்ளும் உரிமைக்கும், ஒருவனுக்கு ஒருத்தி என்ற திருமணக் கொள்கைக்கும் எதிராக மதங்கள் வழங்கும் சலுகைகளை நிராகரித்தல்.
1. ஆண், பெண் இருவரின் ஒப்புதல் இருப்பின் நீதிமன்றத்தில் மணவிலக்கு பெறும் உரிமை.
1. கணவனால் மணவிலக்கு செய்யப்பட்ட மனைவியும், குழந்தைகளும் அவனிடமிருந்து ஜீவனாம்சம் பெறும் உரிமை.
1. பருவம் வராத சிறுவர் – சிறுமிகளுக்கு பெற்றோர்களே காப்பாளர்கள் என்ற மதச்சட்டங்களுக்கு மாறாக, அச்சிறுவர்களின் நலனில் அக்கறை கொண்ட வேறு யாரையேனும் கூட நியமிப்பதற்கு நீதிமன்றத்திற்கு அதிகாரம்.
1. சொத்து மற்றும் பாரம்பரியச் சொத்துக்களில் ஆண் -பெண் இருபாலருக்கும் சம உரிமை.
1. மணமான அல்லது மணமாகாத எந்தவொரு ஆணும் பெண்ணும் குழந்தையொன்றைத் தத்து எடுத்து கொள்ள சட்ட பூர்வமான உரிமை.
# பொது உரிமையியல் சட்டம்

## மாநிலங்களவையில் தனி நபர் பொது சிவில் சட்ட முன்மொழிவு

கிரோடி லால் மீனா எனும் உறுப்பினர் 9 டிசம்பர் 2022 அன்று மாநிலங்களவையில், பொது சிவில் சட்டத்தை இயற்றுவதற்கான குழுவை அமைக்கக் கோரி, தனிநபர் சட்ட முன்மொழிவை தாக்கல் செய்தார். இந்த சட்ட முன்மொழிவுக்கு இந்திய தேசிய காங்கிரசு, சமாஜ்வாதி கட்சி, இந்தியப் பொதுவுடமைக் கட்சிகள், அகில இந்திய திரிணாமுல் காங்கிரசு கட்சிகளின் உறுப்பினர்கள், நாட்டில் நிலவும் சமூகக் கட்டமைப்பையும், வேற்றுமையில் ஒற்றுமையையும் அழிக்கும் என்று கூறி சட்ட முன்மொழிவை அறிமுகப்படுத்துவதற்கு எதிர்ப்புத் தெரிவித்தனர். இருப்பினும் மாநிலங்களவைத் தலைவர் ஜகதீப் தன்கர் இந்த சட்டமுன்மொழிவுக்கு வாக்கெடுப்பு நடத்தினார். சட்ட முமொழிவை அறிமுகப்படுத்துவதற்கான தீர்மானத்திற்கு ஆதரவாக 63 வாக்குகளும், எதிராக 23 வாக்குகளும் பெற்றது.
நடப்பு குளிர்கால நாடாளுமன்றக் கூட்டத்தொடரில் இந்த தனிநபர் சட்டமுன்மொழிவு குறித்து விவாதிக்கப்படும்.
# நிர்மலா மகளிர் கல்லூரி

**நிர்மலா மகளிர் கல்லூரி** (*Nirmala College for Women*) இந்தியாவின் தமிழ்நாட்டில் கோயம்புத்தூர் நகரில் இயங்கிவரும் தன்னாட்சி தகுதி கொண்ட மகளிர் கலை அறிவியல் கல்லூரியாகும். இக்கல்லூரி, தேசிய மதிப்பீடு மற்றும் தரச்சான்று அவையால் (NAAC) *ஏ* தரச்சான்று அளிக்கப்பட்டுள்ளது. இது, கலை அறிவியல் மற்றும் வணிகவியல் பிரிவுகளில் இளநிலைப் பட்டம் மற்றும் முதுகலைப் பட்டங்களையும் வழங்கி வருகிறது. 1981ஆம் ஆண்டுவரை சென்னை பல்கலைக்கழகத்தின் இணைப்பு கல்லூரியாக விளங்கியது. தற்போது கோயம்புத்தூர் பாரதியார் பல்கலைக்கழகத்தின் இணைப்பு கல்லூரியாக விளங்கி வருகிறது.
# கால்சியம் லாக்டேட்டு

**கால்சியம் லாக்டேட்டு** *(Calcium lactate)* என்பது C6H10CaO6 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். கால்சியம் கார்பனேட்டுடன் லாக்டிக் அமிலம் வினைபுரிவதால் கருப்பு அல்லது வெண்மை நிறத்தில் படிக உப்பாக இது உருவாகிறது. உணவுப் பொருட்களில் கால்சியம் லாக்டேட்டு பகுதிப்பொருளாகச் சேர்க்கப்பட்டு மருந்துப் பொருளாக வழங்கப்படுகிறது. சமையல் சோடாவின் ஒரு பகுதிப்பொருளான கால்சியம் லாக்டேட்டின் ஐ எண் 327 ஆகும். லாக்டிக் அமிலத்துடன் கால்சியம் ஐதராக்சைடு சேர்த்தும் இதைத் தயாரிக்க முடியும்.  
பாலாடைக்கட்டி , கால்சியம் லாக்டேட்டால் ஆனது. அதிலும் குறிப்பாக வெளிப்புறத்தில் கிடைக்கும் இளைய பாலாடைக் கட்டி மற்றும் செட்டார் வகைப் பாலாடைக் கட்டிகளில் கால்சியம் லாக்டேட்டு நிறைந்துள்ளது  
கால்சியம் குறைபாட்டை நீக்குகின்ற மருந்தாகவும் அமிலநீக்கியாகவும் மருத்துவத்தில் கால்சியம் லாக்டேட்டு பயன்படுத்தப்படுகிறது. மேலும் கால்சியம் லாக்டேட்டு பல்வேறு வகையான கார அமிலத்தன்மை நிலைகளிலும் உட்கொள்ளப்படுகிறது. எனவே இதை உணவுடன் சேர்த்து உட்கொண்டால்தான், அது உடம்புக்குள் உட்கொள்ளப்படும் என்று கருதவேண்டியதில்லை.  
{[சர்க்கரை]] நீக்கிய உணவுகளில் கால்சியம் லாக்டேட்டு சேர்க்கப்படுவதால் பல் சொத்தைக்கு பாதுகாப்பு கிடைக்கிறது. சைலிட்டால் வகை மெல்லும் கோந்துகளில் கால்சியம் லாக்டேட்டைச் சேர்க்கும் போது பற்பூச்சுகள் மீள்கனிமயேற்றம் அடைகின்றன. முலாம்பழம் போன்ற பழவகைகளுடன் கால்சியம் லாக்டேட்டைச் சேர்த்து சுவை மாற்றியாகவும் இது பயன்படுத்தப்படுகிறது.
# தென் தோரணம்

**தென் தோரணம்** (*Southern Festoon*, *Zerynthia polyxena*) என்பது அழகிகள் குடும்பத்தைச் சேர்ந்த பட்டாம்பூச்சியாகும்.  
இப்பட்டாம்பூச்சிகள் சூடான, வெயிலுள்ள திறந்த வெளிகளான ஆற்றுக் கரைகள், பயிர்ச் செய்யும் இடங்கள், புற்கள் உள்ள இடங்கள் போன்ற பகுதிகளில் காணப்படும். பொதுவாக இவை கடல் மட்டத்திலிருந்து 1,700 மீ உயரத்தில், குறிப்பாக 900 மீற்றருக்கு குறைவாக இடத்தில் காணப்படும்.
# கரிமச் செயல்முறை ஆராய்ச்சி மற்றும் மேம்பாடு

**கரிமச் செயல்முறை ஆராய்ச்சி மற்றும் மேம்பாடு** *(Organic Process Research & Development )* என்பது 1997 முதல் அமெரிக்க வேதியியல் கழகத்தால் வெளியிடப்படும் சமநிலை மறுபார்வை அறிவியல் இதழாகும். இருமாதங்களுக்கு ஒருமுறையாக வெளிவந்த இவ்விதழ் 2012 முதல் மாதமொரு முறையாக வெளியிடப்படுகிறது. வேதியியல் சுருக்கச் சேவை, சிகோபசு, எப்சுகோ தகவல் சேவை, பிரிட்டன் நூலகம் மற்றும் அறிவியல் வலை ஆகிய அமைப்புகள் இவ்விதழை அங்கீகரித்து ஏற்றுக்கொண்டுள்ளன. கரிமச் செயல்முறை ஆராய்ச்சி மற்றும் மேம்பாடு அறிவியல் இதழின் தற்போதைய ஆசிரியர் டிரெவர் லயர்டு ஆவார்
# கேள்விக் குறியன்

**கேள்விக் குறியன்** (*Question Mark*, *Polygonia interrogationis*) தென் அமெரிக்க பட்டாம்பூச்சியாகும். இது மரங்கள் நிறைந்த பகுதியிலும் நகரப் பூங்காக்களிலும், குறிப்பாக மரங்களும் வெற்றிடமும் உள்ள இடங்களில் வாழும். இதனுடைய சிறகுத் தோற்ற அமைப்பினால் உருமறைப்புச் செய்து பழுத்து விழுந்த இலை போல் தோற்றமளிக்கும்.  
வளர்ந்த பட்டபம்பூச்சியின் சிறகு அகலம் ஆகக் காணப்படும்.